CELEX: 32021D0671
Language: sl
Date: 2021-04-20 00:00:00
Title: Sklep Sveta (EU) 2021/671 z dne 20. aprila 2021 o stališču, ki naj se v imenu Evropske unije zastopa v pisnem postopku udeleženk Sporazumao uradno podprtih izvoznih kreditih glede sprejetja sklepa, da bi se povečala uradna podpora za izvozne kredite v obliki lokalnih stroškov

26.4.2021   
               
               
                  SL
               
               
                  Uradni list Evropske unije
               
               
                  L 141/19
               
            
         SKLEP SVETA (EU) 2021/671
         z dne 20. aprila 2021
         o stališču, ki naj se v imenu Evropske unije zastopa v pisnem postopku udeleženk Sporazumao uradno podprtih izvoznih kreditih glede sprejetja sklepa, da bi se povečala uradna podpora za izvozne kredite v obliki lokalnih stroškov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Smernice iz Sporazuma o uradno podprtih izvoznih kreditih (v nadaljnjem besedilu: Sporazum) se uporabljajo vUniji na podlagi Uredbe (EU) št. 1233/2011 Evropskega parlamenta in Sveta (1).
                  
               
                     (2)
                  
                  
                     Udeleženke Sporazuma so se na 145. sestanku udeleženk, ki je potekal 17. novembra 2020, dogovorile, da bodo po pisnem postopku sprejele sklep o spremembi Sporazuma, da bi se povečala uradna podpora za izvozne kredite v obliki lokalnih stroškov.
                  
               
                     (3)
                  
                  
                     S predvidenim sklepom o povečanju uradne podpore za lokalne stroške bi bilo treba določbe o podpori lokalnim stroškom iz Sporazuma prilagoditi prevladujočim trgovinskim in proizvodnim vzorcem. Globalne vrednostne verige so spremenile odločitve izvoznikov glede nabave, večina izvoznikov pa zdaj nabavlja blago v več državah in vedno bolj v kraju, kjer se kupec nahaja. Da bi izvoznikom Unije omogočili večjo prožnost in optimalne strategije nabave, bi bilo treba zgornjo mejo uradne podpore za lokalne stroške zvišati s 30 % na 40 % vrednosti izvozne pogodbe v državah z visokim dohodkom in s 30 % na 50 % vrednosti izvozne pogodbe v državah s srednjim in nizkim dohodkom.
                  
               
                     (4)
                  
                  
                     Primerno je, da se določi stališče, ki naj se v imenu Unije zastopa glede sklepa udeleženk Sporazuma v pisnem postopku, saj bo predvideni sklep v skladu s členom 2 Uredbe (EU) št. 1233/2011 lahko odločilno vplival na vsebino prava Unije –
                  
               SPREJEL NASLEDNJI SKLEP:
         
            Člen 1
            Stališče, ki naj se v imenu Unije zastopa v pisnem postopku udeleženk Sporazuma o uradno podprtih izvoznih kreditih glede predvidenega sklepa o povečanju uradne podpore za izvozne kredite v obliki lokalnih stroškov, temelji na predlogu Unije (2).
         
         
            Člen 2
            Ta sklep začne veljati na dan sprejetja.
         
         
            V Bruslju, 20. aprila 2021
            
               
                  Za Svet
               
               
                  predsednica
               
               A. P. ZACARIAS
            
         
         
            (1)  Uredba (EU) št. 1233/2011 Evropskega parlamenta in Sveta z dne 16. novembra 2011 o uporabi nekaterih smernic na področju uradno podprtih izvoznih kreditov in o razveljavitvi odločb Sveta 2001/76/ES in 2001/77/ES (UL L 326, 8.12.2011, str. 45).
         
            (2)  Glej dokument ST 7202/21 na http://register.consilium.europa.eu.